

**ประกาศเทศบาลตำบลป่าซาง**

**เรื่อง การสอบราคาจ้างเหมาโครงการ จำนวน 1 โครงการ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

เทศบาลตำบลป่าซาง มีความประสงค์จะสอบราคาจ้างเหมาก่อสร้าง

1.โครงการก่อสร้างถนน คสล.เส้นทางเข้าสู่ศูนย์การเรียนรู้การจัดการขยะชุมชนอย่างยั่งยืน บ้านแม่สลอง หมู่ที่ 14 ตำบลป่าซางขนาดกว้าง 4.00 เมตร ยาว 611.00 เมตร หนา 0.15 เมตร หรือมีพื้นที่ไม่น้อยกว่า 2,444 ตารางเมตร รายละเอียดตามปริมาณงานและแบบแปลนที่กำหนด พร้อมป้ายประชาสัมพันธ์โครงการ(ป้ายชั่วคราวและป้ายเหล็ก) วงเงินงบประมาณ 1,136,463.-บาท (หนึ่งล้านหนึ่งแสนสามหมื่นหกพันสี่ร้อยหกสิบสามบาทถ้วน)เอกสารสอบราคาชุดละ 1,000.-บาทมีผลงานก่อสร้างประเภทเดียวกันกับงานที่สอบราคา ผลงานต้องเป็นสัญญาเดียวและแล้วเสร็จตามสัญญา**ในวงเงินไม่น้อยกว่าร้อยละ 50** เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่เทศบาลตำบลเชื่อถือ

ผู้มีสิทธิเสนอราคาจะต้องมีคุณสมบัติดังต่อไปนี้

1.เป็นนิติบุคคล ที่มีอาชีพรับจ้างทำงานที่จะสอบราคาดังกล่าว

2.ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น ในขณะที่ยื่นซองสอบราคา

3.ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4.ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลป่าซาง หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการสอบราคาครั้งนี้

5.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

6.บุคคลหรือนิติบุคคลที่จะเข้าเป็นคู่สัญญากับหน่วยงานภาครัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

7.คู่สัญญาต้องรับจ่ายเงินผ่านบัญชีเงินฝากธนาคารเว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้

-2-

กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม ในวันที่ 11 ธันวาคม 2557 โดยพร้อมกัน เวลา 10.00น. ณ สำนักงานเทศบาลตำบลป่าซาง กรณีที่ผู้ซื้อแบบไม่มาดูสถานที่ก่อสร้างและรับฟังคำชี้แจงรายละเอียดเพิ่มเติมให้ถือว่าผู้ซื้อแบบได้ทราบสถานที่ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาต่าง ๆ ในเวลาทำงานจะนำมาอ้างให้พ้นผิดมิได้

**กำหนดยื่นซองสอบราคา**ตั้งแต่วันที่ 2557 และวันที่ 8-22 ธันวาคม 2557 ได้ที่ กองคลัง งานพัสดุและทะเบียนทรัพย์สิน เทศบาลตำบลป่าซาง ระหว่างเวลา 08.30 น.- 16.30 น.ในวันและเวลาราชการ และในวันที่ 23 ธันวาคม 2557 ณ ศูนย์รวมข้อมูลข่าวสารการจัดซื้อจัดจ้างเทศบาลตำบลระดับอำเภอ อาคารกาญจนาภิเษก ชั้น 2 ที่ว่าการอำเภอแม่จันระหว่างเวลา 08.30 น.-16.30 น.

**กำหนดเปิดซองสอบราคา** ในวันที่ 24 ธันวาคม 2557 ณ ศูนย์รวมข้อมูลข่าวสารการจัดซื้อจัดจ้างเทศบาลตำบลระดับอำเภอ อาคารกาญจนาภิเษก ชั้น 2 ที่ว่าการอำเภอแม่จันเวลา 09.00 น. เป็นต้นไป

ผู้สนใจติดต่อขอซื้อเอกสารสอบราคา ได้ที่ กองคลัง งานทะเบียนทรัพย์สินและพัสดุ เทศบาลตำบลป่าซาง ระหว่างวันที่ 8-22 ธันวาคม 2557 ในวันและเวลาราชการตั้งแต่เวลา 08.30-16.30 น. หรือสอบถามทางโทรศัพท์หมายเลข 0–5360–2662 ต่อ 13 ในวันและเวลาราชการ

ประกาศ ณ วันที่ 8 เดือน ธันวาคม พ.ศ. 2557

(ลงชื่อ)

(นายพงษ์พันธ์ ขันคำกาศ)

นายกเทศมนตรีตำบลป่าซาง